b'\n_START_ARTICLE_\nSixto Jos\xc3\xa9 Parzinger Foidl\n_START_PARAGRAPH_\nSixto Jos\xc3\xa9 Parzinger Foidl (s. 21. joulukuuta 1931 St. Johann in Tirol) on Chiless\xc3\xa4 toiminut it\xc3\xa4valtalainen roomalaiskatolinen piispa. H\xc3\xa4net vihittiin kapusiinien papiksi 29. kes\xc3\xa4kuuta 1960 ja nimitettiin Araucan\xc3\xadan apostoliseksi vikaariksi sek\xc3\xa4 Gaguarin titulaaripiispaksi 17. joulukuuta 1977. H\xc3\xa4net asetettiin apostolisen vikaarin virkaan 5. helmikuuta 1978, ja piispaksi konsekroinnin suoritti 5. maaliskuuta Agnelo Rossi, jota avustivat Sergio Otoniel Contreras Navia ja Francisco Maximiano Vald\xc3\xa9s Subercaseaux._NEWLINE_19. marraskuuta 2001 Araucan\xc3\xadan apostolisesta vikariaatista tuli Villarrican hiippakunta, ja Parzinger Foidl sai nimityksen sen piispaksi. H\xc3\xa4n j\xc3\xa4i el\xc3\xa4kkeelle 7. helmikuuta 2009.'